Meenakshi Amman templets sydgopuram i Madurai
En **gopuram** eller **gopura** er et monumentalt tårn, vanligvis med dekorasjoner, ved inngangen til et tempel, spesielt i det sydlige India. Dette utgjør en fremtredende del av hindutempler i dravidisk arkitektur. 
Tårnene fungerer som porter gjennom veggene som omslutter tempelkomplekset.

Opphavet til gopuramer kan spores til tidlige bygg fra de tamilske kongene i Pallava-dynastiet. I det tolvte århundre under Pandya-dynastiet ble disse inngangsportalene en dominerende del av templenes ytre. De overskygget etterhvert de indre helligdommer som ble skjult av gopuramenes kollosale størrelse. 
De dominerte også de indre i dekorasjoner. Ofte har et tempel mer enn en gopuram.

En koil (den tamilske betegnelsen på den spesielle arkitekturen) kan ha flere gopuramer. De kan være i flere inngjerdinger av den sentrale helligdommen. Veggene danner gjerne rektangler, og gopuramene er midt på hver side.

Etymologi
---------

Ordet er dannet av to tamilske ord, கோ (Kō) og புறம்(puram), som betyr henholdsvis «konge» og «eksteriør».
 
Det stammer fra Sangam-perioden og var da kjent som ஓங்கு நிலை வாயில் (ōngu nilai vāyil), som betyr «uforgjengelig port».

Arkitektur
----------

Detalj av en gopuram i Chennai
En gopuram er vanligvis rektangulær med dører av tre på bakkenivå. Dørene er ofte rikt dekorert. Høyere oppe er flere etasjer som gradvis blir mindre etterhvert som tårnet smalner. Vanligvis er tårnet avsluttet med et tønnehvelvet tak.

Gopuramer er overdådig dekorert med skulpturer og utskjæringer, gjerne fargerikt male. Figurene skildrer diverse temaer fra hindu mytologien, i første rekke de som berører templets egen guddom.

Galleri
-------

* Tirumala Venkateswara Temple gopuramTirumala Venkateswara Temple gopuram
* Gopuram i Virupaksha templet i HampiGopuram i Virupaksha templet i Hampi
* Gopuram og moderne tårn i SingaporeGopuram og moderne tårn i Singapore
* Gopuram i Annavaram templet i AnnavaramGopuram i Annavaram templet i Annavaram
* Inngang med gopuram i Ati Konanayakar templet i Thampalakamam, Sri LankaInngang med gopuram i Ati Konanayakar templet i Thampalakamam, Sri Lanka
* Toppen av en gopuram i MaduraiToppen av en gopuram i Madurai
* Gopuram i Nanjangud templet om natten.Gopuram i Nanjangud templet om natten.
* Gopuram i Dwaraka tirumalaGopuram i Dwaraka tirumala
* Gopuram i Govindaraja swamy, TirupatiGopuram i Govindaraja swamy, Tirupati

Referanser
----------

1. ↑  Ching, Francis D.K.; m.fl. (2007). *A Global History of Architecture*. New York: John Wiley and Sons. s. 762. ISBN 0-471-82451-3 Sjekk `|isbn=`-verdien: checksum (hjelp). CS1-vedlikehold: Eksplisitt bruk av m.fl. (link)
2. ↑  Ching, Francis D.K. (1995). *A Visual Dictionary of Architecture*. New York: John Wiley and Sons. s. 253. ISBN 0-471-82451-3 Sjekk `|isbn=`-verdien: checksum (hjelp).
3. 1 2  Mitchell, George (1988). *The Hindu Temple*. Chicago: University of Chicago Press. s. 151–153. ISBN 0-266-53230-5 Sjekk `|isbn=`-verdien: checksum (hjelp).
4. ↑  «gopura». Encyclopædia Britannica. Besøkt 20. januar 2008.
5. ↑  SellbyIndira Viswanathan Peterson, Martha A. (2008). *Tamil geographies: cultural constructions of space and place in South India*. SUNY Press.
6. ↑  S. Sundararajan (1991). *Ancient Tamil country: its social and economic structure*. Navrang.